ΟΔΗΓΙΑ 97/29/ΕΚ ΤΗΣ ΕΠΙΤΡΟΠΗΣ της 11ης Ιουνίου 1997 για την προσαρμογή στην τεχνική πρόοδο της οδηγίας 76/757/ΕΟΚ του Συμβουλίου σχετικά με τους αντανακλαστήρες των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 13 παράγραφος 2,

την οδηγία 76/757/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους αντανακλαστήρες των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, και ιδίως το άρθρο 10,

Εκτιμώντας:

ότι η οδηγία 76/757/ΕΟΚ συγκαταλέγεται στις επιμέρους οδηγίες για τη διαδικασία έγκρισης ΕΟΚ τύπου που έχει θεσπιστεί με την οδηγία 70/156/ΕΟΚ 7 ότι, κατά συνέπεια, εφαρμόζονται στην οδηγία 76/757/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7

ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ, απαιτείται σε κάθε επιμέρους οδηγία να επισυνάπτεται έγγραφο πληροφοριών καθώς και πιστοποιητικό έγκρισης τύπου με βάση το παράρτημα VI της οδηγίας αυτής ώστε να καθίσταται δυνατή η μηχανογράφηση της έγκρισης τύπου 7 ότι πρέπει να τροποποιηθεί αναλόγως το πιστοποιητικό έγκρισης τύπου που προβλέπεται στην οδηγία 76/757/ΕΟΚ 7

ότι πρέπει να απλουστευθούν οι διαδικασίες ώστε να διατηρηθεί η ισοδυναμία ορισμένων επιμέρους οδηγιών προς τους αντίστοιχους κανονισμούς της οικονομικής επιτροπής των Ηνωμένων Εθνών για την Ευρώπη, η οποία θεσπίστηκε στο άρθρο 9 παράγραφος 2 της οδηγίας 70/156/ΕΟΚ για την περίπτωση τροποποίησης των εν λόγω κανονισμών 7 ότι, ως πρώτο βήμα, πρέπει να αντικατασταθούν με αντιστοίχιση οι τεχνικές απαιτήσεις της οδηγίας 76/757/ΕΟΚ από εκείνες του κανονισμού αριθ. 3 7

ότι γίνεται παραπομπή στην οδηγία 75/756/ΕΟΚ του Συμβουλίου (4), όπως τροποποιήθηκε τελευταία από την οδηγία 97/28/ΕΚ της Επιτροπής (5) 7

ότι διαπιστώθηκε διαφορά στην τεχνική ορολογία μεταξύ της αγγλικής έκδοσης της οδηγίας 76/757/ΕΟΚ και των άλλων γλωσσικών αποδόσεων 7 ότι είναι σκόπιμο να διορθωθεί η εν λόγω γλωσσική απόδοση 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο, η οποία συνεστήθη με την οδηγία 70/156/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 76/757/ΕΟΚ τροποποιείται ως ακολούθως:

1. [Αφορά μόνον το κείμενο στην αγγλική γλώσσα].

2. Η παράγραφος 1 του άρθρου 1 αντικαθίσταται από το ακόλουθο κείμενο:

«1. Κάθε κράτος μέλος εγκρίνει κάθε τύπο αντανακλαστήρα, εφόσον είναι σύμφωνος προς τις προδιαγραφές κατασκευής και δοκιμών που προβλέπονται στα σχετικά παραρτήματα.»

3. Το πρώτο εδάφιο του άρθρου 2 αντικαθίσταται από το ακόλουθο κείμενο:

«Τα κράτη μέλη χορηγούν στον κατασκευαστή σήμα εγκρίσεως ΕΟΚ σύμφωνο προς τα υποδείγματα που καθορίζονται στο παράρτημα I προσάρτημα 3 για κάθε τύπο αντανακλαστήρα που εγκρίνουν δυνάμει του άρθρου 1.»

4. Το άρθρο 4 αντικαθίσταται από το ακόλουθο κείμενο:

«Άρθρο 4

Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με την διαδικασία που προβλέπεται στο άρθρο 4 παράγραφος 6 της οδηγίας 70/156/ΕΟΚ, κάθε έγκριση που έχουν χορηγήσει, απορρίψει ή ανακαλέσει δυνάμει της παρούσας οδηγίας.»

5. Το άρθρο 9 αντικαθίσταται από το ακόλουθο κείμενο:

«Άρθρο 9

Ως "όχημα" κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα, έχον τουλάχιστον τέσσερις τροχούς και εκ κατασκευής ταχύτητα μεγαλύτερη των 25 km/h και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των πάσης φύσεως κινητών μηχανών.»

6. Ο κατάλογος των παραρτημάτων και τα παραρτήματα αντικαθίστανται από το παράρτημα της παρούσας οδηγίας.

Άρθρο 2

1. Από την 1η Ιανουαρίου 1998 ή, έαν η δημοσίευση των αναφερόμενων στο άρθρο 3 κειμένων καθυστερήσει πέραν της 1ης Ιουλίου 1997, έξι μήνες μετά την ημερομηνία δημοσίευσης των εν λόγω κειμένων, κανένα κράτος μέλος δεν επιτρέπεται, προβάλλοντας λόγους σχετικούς με τους αντανακλαστήρες:

- να αρνείται για τύπο οχήματος ή τύπο αντανακλαστήρων τη χορήγηση έγκρισης ΕΚ τύπου ή χορήγηση εθνικής έγκρισης τύπου ή

- να απαγορεύει την ταξινόμηση, πώληση ή θέση οχημάτων σε κυκλοφορία, ή την πώληση ή θέση σε χρήση αντανακλαστήρων

εφόσον οι αντανακλαστήρες πληρούν τις απαιτήσεις της οδηγίας 76/757/ΕΟΚ, όπως τροποποιείται από την παρούσα οδηγία και, προκειμένου περί οχημάτων, εφόσον έχουν τοποθετηθεί σύμφωνα με τις απαιτήσεις που ορίζονται στην οδηγία 76/756/ΕΟΚ.

2. Από την 1η Οκτωβρίου 1998, τα κράτη μέλη:

- δεν χορηγούν πλέον έγκριση ΕΚ και

- μπορούν να αρνούνται τη χορήγηση εθνικής έγκρισης,

για τύπο οχήματος, προβάλλοντας λόγους σχετικούς με τους ανατανακλαστήρες, και για τύπο αντανακλαστήρων, εάν δεν πληρούνται οι απαιτήσεις της οδηγίας 76/757/ΕΟΚ, όπως τροποποιείται από την παρούσα οδηγία.

3. Από την 1η Οκτωβρίου 1999, για τους σκοπούς του άρθρου 7 παράγραφος 2 της οδηγίας 70/156/ΕΟΚ ισχύουν οι απαιτήσεις της οδηγίας 76/757/ΕΟΚ σχετικά με τους αντανακλαστήρες ως κατασκευαστικά στοιχεία, όπως τροποποιούνται από την παρούσα οδηγία.

4. Υπό την επιφύλαξη των παραγράφων 2 και 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση ΕΚ τύπου και επιτρέπουν την πώληση και θέση αντανακλαστήρων σε χρήση σύμφωνα με τις προηγούμενες εκδόσεις της οδηγίας 76/758/ΕΟΚ, υπό τον όρο ότι οι αντανακλαστήρες αυτοί:

- προορίζονται να τοποθετηθούν σε οχήματα που ήδη χρησιμοποιούνται και

- πληρούν τις απαιτήσεις εκείνες της υπόψη οδηγίας, οι οποίες ίσχυαν για τα οχήματα αυτά κατά την πρώτη ταξινόμησή τους.

Άρθρο 3

Οι σχετικές παράγραφοι και παραρτήματα του κανονισμού αριθ. 3 της ΟΕΕ-ΟΗΕ, που αναφέρονται στο σημείο 2.1 του παραρτήματος II, θα δημοσιευθούν στην Επίσημη Εφημερίδα των Ευρωπαϊκών Κοινοτήτων πριν από την 1η Ιουλίου 1997.

Άρθρο 4

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τη παρούσα οδηγία το αργότερο την 1η Ιανουαρίου 1998 7 σε περίπτωση όμως που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη συμμορφούνται προς τις υπόψη υποχρεώσεις έξι μήνες μετά την πραγματική ημερομηνία δημοσίευσης των εν λόγω κειμένων και αμέσως ενημερώνουν σχετικά την Επιτροπή.

Τα κράτη μέλη εφαρμόζουν τις διατάξεις αυτές από την 1η Ιανουαρίου 1998 ή, σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη εφαρμόζουν τις υπόψη διατάξεις έξι μήνες μετά την πραγματική ημερομηνία δημοσίευσης των εν λόγω κειμένων.

Όταν τα κράτη μελη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που διέπεται από την παρούσα οδηγία.

Άρθρο 5

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στο κράτη μέλη.

Βρυξέλλες, 11 Ιουνίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 18 της 21. 1. 1997, σ. 7.

(3) ΕΕ αριθ. L 262 της 27. 9. 1976, σ. 32.

(4) ΕΕ αριθ. L 262 της 27. 9. 1976, σ. 1.

(5) Βλέπε σελίδα 1 της ίδιας Επίσημης Εφημερίδας.

ΠΑΡΑΡΤΗΜΑ

«ΠΙΝΑΚΑΣ ΠΑΡΑΡΤΗΜΑΤΩΝ

ΠΑΡΑΡΤΗΜΑ I: Διοικητικές διατάξεις σχετικά με την έγκριση τύπου

Προσάρτημα 1: Πληροφοριακό έγγραφο

Προσάρτημα 2: Πιστοποιητικό έγκρισης τύπου

Προσάρτημα 3: Υποδείγματα του σήματος έγκρισης ΕΚ τύπου κατασκευαστικού στοιχείου

ΠΑΡΑΡΤΗΜΑ II: Πεδίο εφαρμογής και τεχνικές απαιτήσεις

ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ

1. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

1.1. Η αίτηση για έγκριση ΕΚ τύπου κατασκευαστικού στοιχείου σύμφωνα με το άρθρο 3 παράγραφος 4 της οδηγίας 70/156/ΕΟΚ για τύπο αντανακλαστήρων υποβάλλεται από τον κατασκευαστή.

1.2. Υπόδειγμα του εγγράφου πληροφοριών δίδεται στο προσάρτημα 1.

1.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης τύπου πρέπει να προσκομίζονται τα ακόλουθα:

1.3.1. όταν πρόκειται για αντανακλαστήρες I Α ή III Α 7

1.3.1.1. δέκα (10) δείγματα του χρώματος που καθορίζει ο κατασκευαστής 7

1.3.1.2. ενδεχομένως, δύο δείγματα αντανακλαστήρων άλλου(ων) χρώματος(ων) για ταυτόχρονη ή μεταγενέστερη επέκταση της έγκρισης σε αντανακλαστήρες άλλου(ων) χρώματος(ων) 7

1.3.2. όταν πρόκειται για αντανακλαστήρες κλάσης IV Α, δέκα (10) δείγματα και, ενδεχομένως, τα μέσα στερέωσής τους.

2. ΣΗΜΑΝΣΕΙΣ

2.1. Οι διατάξεις που προσκομίζονται για τη χορήγηση έγκρισης ΕΚ τύπου κατασκευαστικού στοιχείου πρέπει να φέρουν:

2.1.1. την εμπορική ονομασία ή εμπορικό σήμα του κατασκευαστή 7

2.1.2. την ένδειξη «TOP» γραμμένη οριζοντίως στο άνω άκρο της φωτίζουσας περιοχής, εφόσον η ένδειξη αυτή είναι αναγκαία για να καθορισθεί με βεβαιότητα η γωνία ή οι γωνίες περιστροφής που προβλέπει ο κατασκευαστής 7

2.2. Οι σημάνσεις αυτές πρέπει να είναι ευανάγνωστες και ανεξίτηλες και να τοποθετούνται επί της φωτίζουσας περιοχής ή επί μιας των φωτιζουσών περιοχών της διάταξης. Πρέπει να είναι ορατές εκτός του οχήματος όταν η διάταξη έχει ήδη τοποθετηθεί στο όχημα.

2.3. Κάθε διάταξη πρέπει να διαθέτει επαρκή χώρο για το σήμα έγκρισης ΕΚ τύπου κατασκευαστικού στοιχείου. Ο χώρος αυτός πρέπει να εμφαίνεται στα σχέδια που προβλέπονται στο προσάρτημα 1.

3. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

3.1. Εάν πληρούνται οι σχετικές απαιτήσεις χορηγείται η έγκριση ΕΚ τύπου σύμφωνα με το άρθρο 4 παράγραφος 3 και, κατά περίπτωση, άρθρο 4 παράγραφος 4 της οδηγίας 70/156/ΕΟΚ.

3.2. Στο προσάρτημα 2 δίδεται υπόδειγμα για το πιστοποιητικό έγκρισης ΕΚ τύπου.

3.3. Για κάθε τύπο αντανακλαστήρα που εγκρίθηκε χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν επιτρέπεται να χορηγεί τον ίδιο αριθμό για διαφορετικό τύπο αντανακλαστήρων.

3.4. Όταν ζητείται η έγκριση ΕΚ τύπου ως κατασκευαστικού στοιχείου για τύπο διάταξης φωτισμού και φωτεινής σηματοδότησης που αποτελείται από αντανακλαστήρα και άλλους φανούς, επιτρέπεται να χορηγείται ένας μόνον αριθμός έγκρισης ΕΚ τύπου κατασκευαστικού στοιχείου υπό τον όρο ότι ο αντανακλαστήρας πληρεί τις απαιτήσεις της παρούσας οδηγίας και ότι καθένας από τους λοιπούς φανούς που αποτελεί μέρος της διάταξης φωτισμού και φωτεινής σηματοδότητησης για την οποία ζητήθηκε η έγκριση ΕΚ τύπου κατασκευαστικού στοιχείου πληρεί την αντίστοιχη επιμέρους οδηγία.

4. ΣΗΜΑ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

4.1. Πέραν των σημάνσεων που προβλέπονται στο σημείο 2.1, κάθε αντανακλαστήρας που συμμορφώνεται προς τον τύπο ο οποίος έχει εγκριθεί σύμφωνα με την παρούσα οδηγία πρέπει να φέρει σήμα έγκρισης ΕΚ τύπου κατασκευαστικού στοιχείου.

4.2. Το σήμα αυτό αποτελείται από:

4.2.1. ορθογώνιο περιβάλλον το γράμμα "e", ακολουθούμενο από αριθμό ή σειρά γραμμάτων διακριτικό του κράτους μέλους που χορήγησε την έγκριση τύπου:

>ΘΕΣΗ ΠΗΝΑΚΑ>

4.2.2. πλησίον του ανωτέρω ορθογωνίου, το "βασικό αριθμό έγκρισης" του τομέα 4 του αριθμού έγκρισης τύπου σύμφωνα με το παράρτημα VII της οδηγίας 70/156/ΕΟΚ, του οποίου προτάσσονται τα δύο ψηφία που αντιστοιχούν στον αύξοντα αριθμό της πλέον πρόσφατης μείζονος τεχνικής τροποποίησης της οδηγίας 76/757/ΕΟΚ κατά την ημερομηνία χορήγησης της έγκρισης ΕΟΚ τύπου. Ο αύξων αριθμός για την παρούσα οδηγία είναι 02 7

4.2.3. συμπληρωματικό σύμβολο ως εξής:

4.2.3.1. "I Α", "III Α" ή "IV Α" που δηλώνει την κλάση στην οποία ταξινομήθηκε κατά την έγκριση ο αντανακλαστήρας.

4.3. Το σήμα έγκρισης ΕΚ τύπου κατασκευαστικού στοιχείου τοποθετείται επί της επιφάνειας εξόδου του φωτός του αντανακλαστήρα κατά τρόπο που να είναι ανεξίτηλο και ευανάγνωστο, ακόμα και όταν οι αντανακλαστήρες έχουν τοποθετηθεί στο όχημα.

4.4. Παραδείγματα σήματος έγκρισης ΕΚ τύπου κατασκευαστικού στοιχείου δίδονται στο προσάρτημα 3 σχήμα 1.

4.5. Όταν χορηγείται ενιαίος αριθμός έγκρισης ΕΚ τύπου κατασκευαστικού στοιχείου, σύμφωνα με το ανωτέρω σημείο 3.4, για τύπο διάταξης φωτισμού και φωτεινής σηματοδότησης που αποτελείται από αντανακλαστήρα και άλλους φανούς, επιτρέπεται να τοποθετείται ενιαίο σήμα έγκρισης ΕΚ τύπου κατασκευαστικού στοιχείου αποτελούμενο από:

4.5.1. ορθογώνιο περιβάλλον το γράμμα "e" ακολουθούμενο από τον διακριτικό αριθμό ή γράμματα του κράτους μέλους που χορήγησε την έγκριση τύπου (βλέπε σημείο 4.2.1) 7

4.5.2. το βασικό αριθμό έγκρισης (βλέπε σημείο 4.2.2, πρώτη ημιπερίοδο) 7

4.5.3. κατά περίπτωση, το απαιτούμενο βέλος, εάν πρόκειται για συγκρότημα φανών ως σύνολο.

4.6. Το σήμα αυτό επιτρέπεται να τοποθετείται οπουδήποτε σε φανούς ομαδοποιημένους, συνδυασμένους ή αμοιβαία ενσωματωμένους, υπό τον όρο ότι:

4.6.1. είναι ορατό μετά την τοποθέτηση των φανών 7

4.6.2. δεν είναι δυνατόν να αφαιρεθεί κανένα στοιχείο των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως χωρίς να αφαιρεθεί ταυτοχρόνως το σήμα έγκρισης.

4.7. Το σύμβολο αναγνώρισης κάθε φανού που αντιστοιχεί σε κάθε οδηγία σύμφωνα με την οποία χορηγήθηκε η έγκριση ΕΚ τύπου κατασκευαστικού στοιχείου, καθώς και ο αύξων αριθμός (βλέπε σημείο 4.2.2 δεύτερη ημιπερίοδος) και, κατά περίπτωση, το γράμμα "D" και το απαιτούμενο τόξο πρέπει να εμφαίνονται:

4.7.1. είτε επί της αντίστοιχης επιφάνειας εξόδου του φωτός 7

4.7.2. είτε ομαδοποιημένα κατά τρόπο ώστε να αναγνωρίζονται εύκολα ομαδοποιημένοι, συνδυασμένοι ή αμοιβαία ενσωματωμένοι φανοί.

4.8. Οι διαστάσεις των στοιχείων που αποτελούν αυτό το σήμα πρέπει να μην είναι μικρότερες από τις ελάχιστες διαστάσεις που καθορίζονται για τα επιμέρους σήματα στις διάφορες οδηγίες σύμφωνα με τις οποίες χορηγήθηκε έγκριση ΕΚ τύπου κατασκευαστικού στοιχείου.

4.9. Παραδείγματα σήματος έγκρισης ΕΚ τύπου κατασκευαστικού στοιχείου για φανό που είναι ομαδοποιημένος, συνδυασμένος ή αμοιβαία ενσωματωμένος με άλλους φανούς δίδονται στο προσάρτημα 3 σχήμα 2.

5. ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ

5.1. Σε περίπτωση που μετεβλήθη ο εγκεκριμένος τύπος κατ' εφαρμογή της παρούσας οδηγίας, ισχύουν οι διατάξεις του άρθρου 5 της οδηγίας 70/156/ΕΟΚ.

5.2. Όταν η έγκριση τύπου επεκτείνεται σε αντανακλαστήρα που διαφέρει μόνον ως προς το χρώμα, τα δείγματα διαφορετικού χρώματος, που προσκομίζονται σύμφωνα με το ανωτέρω σημείο 1.3.1.2, πρέπει να πληρούν μόνον τις χρωματομετρικές προδιαγραφές 7 δεν χρειάζεται να επαναλαμβάνονται οι λοιπές δοκιμές.

Η παρούσα παράγραφος δεν ισχύει για αντανακλαστήρες κλάσης IV Α.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

6.1. Κατά γενικό κανόνα πρέπει να λαμβάνονται μέτρα για τη συμμόρφωση της παραγωγής σύμφωνα με τις διατάξεις που προβλέπονται στο άρθρο 10 της οδηγίας 70/156/ΕΟΚ.

6.2. Θεωρείται ως ικανοποιητική η συμμόρφωση ως προς τα μηχανικά και γεωμετρικά χαρακτηριστικά εάν οι διαφορές δεν υπερβαίνουν τις αναπόφευκτες διακυμάνσεις της βιομηχανικής παραγωγής.

6.3. Η συμμόρφωση της παραγωγής δεν αναιρείται εάν οι φωτομετρικές μετρήσεις επί τυχαίου δείγματος πληρούν τουλάχιστον 80 % των προδιαγεγραμμένων τιμών.

6.4. Εάν δεν πληρούται η προϋπόθεση που ορίζεται στο σημείο 6.3, επιλέγεται περαιτέρω δείγμα πέντε τεμαχίων. Ο μέσος όρος κάθε είδους φωτομετρικής μέτρησης πρέπει να πληροί την προδιαγεγραμμένη τιμή και καμία μεμονωμένη μέτρηση δεν πρέπει να είναι κατώτερη από 50 % της προδιαγεγραμμένης τιμής.

Προσάρτημα 1

Πληροφοριακό έγγραφο αριθ. . . . Σχετικά με την έγκριση ΕΚ τύπου κατασκευαστικού στοιχείου αντανακλαστήρων

>ΑΡΧΗ ΓΡΑΦΗΚΟΥ>

(Οδηγία 76/757/ΕΟΚ, όπως τροποποιήθηκε τελευταία από την οδηγία . . ./. . ./ΕΚ)

Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα σε μέγεθος Α4 ή διπλωμένα στο μέγεθος αυτό και πρέπει να είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

Στην περίπτωση συστημάτων, κατασκευαστικών στοιχείων ή ιδιαίτερων τεχνικών ενοτήτων με ηλεκτρονικό χειρισμό πρέπει να δίνονται οι πληροφορίες σχετικά με την απόδοσή τους.

0. ΓΕΝΙΚΑ

0.1. Μάρκα (εμπορική επωνυμία του κατασκευαστή): .

0.2. Τύπος και γενική(ές) εμπορική(ές) ονομασία(ες): .

0.5. Όνομα και διεύθυνση του κατασκευαστή: .

0.7. Για τα κατασκευαστικά στοιχεία και τις ιδιαίτερες τεχνικές ενοτήτων, σημείο και τρόπος στερέωσης του σήματος έγκρισης ΕΟΚ τύπου: .

0.8. Διεύθυνση(εις) του(των) εργοστασίου(ων) συναρμολόγησης: .

1. ΠΕΡΙΓΡΑΦΗ ΤΗΣ ΔΙΑΤΑΞΗΣ

1.1. Τύπος της διάταξης: .

1.1.1. Λειτουργία(ες) που επιτελεί η διάταξη: .

1.1.2. Κατηγορία ή κλάση διάταξης: .

1.1.3. Χρώμα του εκπεμπόμενου ή ανακλώμενου φωτός: .

1.2. Σχέδιο(α) επαρκώς λεπτομερές(ή) ώστε να καθίσταται δυνατή η αναγνώριση του τύπου της διάταξης και όπου να εμφαίνονται: .

1.2.1. η γεωμετρική θέση επί του οχήματος όπου προορίζεται να συναρμολογηθεί η διάταξη (δεν ισχύει για τους φανούς της οπίσθιας πινακίδας κυκλοφορίας): .

1.2.2. ο άξονας παρατήρησης που θεωρείται ως άξονας αναφοράς για τις δοκιμές (οριζόντια γωνία Η = 0°, κατακόρυφη γωνία V = 0°) και το σημείο που θεωρείται ως κέντρο αναφοράς για τις εν λόγω δοκιμές (δεν ισχύει για διατάξεις αντανάκλασης και για τους φανούς της οπίσθιας πινακίδας κυκλοφορίας):

.

1.2.3. τη θέση στην οποία προορίζεται να τοποθετηθεί το σήμα έγκρισης ΕΚ τύπου κατασκευαστικού στοιχείου: .

1.2.4. για τους φανούς της οπίσθιας πινακίδας κυκλοφορίας, η γεωμετρική θέση στην οποία προορίζεται να τοποθετηθεί η διάταξη σε σχέση προς το χώρο που καταλαμβάνει η πινακίδα κυκλοφορίας και περίγραμμα της επαρκώς φωτιζόμενης επιφάνειας: .

1.2.5. για προβολείς και εμπρόσθιους φανούς ομίχλης, μετωπιαία όψη των φανών με λεπτομέρειες τυχόν γραμμώσεων του φακού, καθώς και τομή: .

1.3. Σύντομη τεχνική περιγραφή όπου να αναφέρονται ιδίως - εκτός εάν πρόκειται για φανούς με μη αντικαταστάσιμες πηγές φωτός - η κατηγορία ή οι κατηγορίες των προδιαγραφόμενων πηγών φωτός, που πρέπει να είναι μία ή περισσότερες από τις προβλεπόμενες στην οδηγία 76/761/ΕΟΚ (δεν ισχύει για διατάξεις αντανάκλασης): .

1.4. Ειδικές πληροφορίες

1.4.1. Για τους φανούς των οπίσθιων πινακίδων κυκλοφορίας πρέπει να αναφέρεται κατά πόσον η διάταξη προορίζεται να φωτίζει πινακίδα τοποθετημένη κατά μήκος/καθ' ύψος/κατά μήκος και καθ' ύψος:

.

1.4.2. Για προβολείς:

1.4.2.1. πληροφορίες κατά πόσον οι προβολείς προορίζονται να χρησιμοποιούνται τόσο ως φανοί διασταύρωσης και ως φανοί πορείας ή μόνο ως ένα από αυτά τα είδη φανών: .

1.4.2.2. σε περίπτωση που ο προβολέας προορίζεται να χρησιμοποιείται ως φανός διασταύρωσης, πληροφορίες εάν έχει σχεδιασθεί για αριστερή και δεξιά κατεύθυνση κυκλοφορίας ή μόνον για αριστερή ή μόνον για δεξιά κατεύθυνση κυκλοφορίας: .

1.4.2.3. εάν ο προβολέας είναι εφοδιασμένος με ρυθμιζόμενο ανακλαστήρα, πρέπει να αναφέρεται(ονται) η(οι) θέση(εις) ανάρτησης του προβολέα ως προς το έδαφος και το διάμηκες διάμεσο επίπεδο του οχήματος, εάν ο προβολέας προβλέπεται να χρησιμοποιείται μόνον σε αυτήν(ές) τη(τις) θέση(εις): .

.

1.4.3. Για φανούς θέσης, φανούς πέδησης και δείκτες κατεύθυνσης: .

1.4.3.1. εάν η διάταξη μπορεί επίσης να χρησιμοποιηθεί συναρμολογημένη με δύο φανούς της ίδιας κατηγορίας: .

1.4.3.2. σε περίπτωση που η διάταξη διαθέτει δύο επίπεδα έντασης φωτός (φανοί πέδησης και δείκτες κατεύθυνσης κατηγορίας 2b), διάγραμμα τοποθέτησης και καθορισμός των χαρακτηριστικών του συστήματος που εξασφαλίζει τα δύο διαφορετικά μεγέθη έντασης φωτός: .

1.4.4. Για διατάξεις αντανάκλασης: σύντομη περιγραφή των τεχνικών προδιαγραφών των υλικών κατασκευής της οπτικής μονάδας αντανάκλασης: .

1.4.5. Για τους φανούς οπισθοπορείας: δήλωση κατά πόσον η διάταξη προορίζεται να τοποθετείται μόνον ως στοιχείο ζεύγους διατάξεων: .

>ΤΕΛΟΣ ΓΡΑΦΗΚΟΥ>

Προσάρτημα 2

ΥΠΟΔΕΙΓΜΑ Μέγιστο μέγεθος: Α 4 (210 Χ 297 mm) ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ

>ΑΡΧΗ ΓΡΑΦΗΚΟΥ>

Σφραγίδα της διοίκησης

Ανακοίνωση που αφορά:

- έγκριση τύπου (1),

- επέκταση έγκρισης τύπου (1),

- απόρριψη έγκρισης τύπου (1),

- ανάκληση έγκρισης τύπου (1),

για τύπο οχήματος/κατασκευαστικού στοιχείου/ιδιαίτερης τεχνικής ενότητας (1) βάσει της οδηγίας . . ./. . ./ΕΚ, όπως τροποποιήθηκε τελευταία από την οδηγία . . ./. . ./ΕΚ.

Αριθμός έγκρισης τύπου: .

Λόγος επέκτασης: .

ΤΜΗΜΑ I

0.1. Μάρκα (εμπορική επωνυμία του κατασκευαστή): .

0.2. Τύπος και γενική(ές) εμπορική(ές) ονομασία(ες): .

0.3. Μέσα αναγνώρισης του τύπου, εφόσον αναγράφονται στο όχημα/το κατασκευαστικό στοιχείο/την ιδιαίτερη τεχνική ενότητα (1) (2): .

.

0.3.1. Σημείο σήμανσης: .

0.4. Κατηγορία οχήματος (1) (3): .

0.5. Όνομα και διεύθυνση του κατασκευαστή: .

0.7. Για τα κατασκευαστικά στοιχεία και τις ιδιαίτερες τεχνικές ενότητες, σημείο και τρόπος στερέωσης του σήματος έγκρισης ΕΚ τύπου: .

0.8. Όνομα(τα) και διεύθυνση(εις) του(των) εργοστασίου(ων) συναρμολόγησης: .

ΤΜΗΜΑ II

1. Τυχόν συμπληρωματικές πληροφορίες: (βλέπε προσθήκη)

2. Τεχνική υπηρεσία που είναι αρμόδια για τη διενέργεια των δοκιμών: .

3. Ημερομηνία του πρακτικού δοκιμής: .

4. Αριθμός του πρακτικού δοκιμής: .

5. Τυχόν σχόλια: βλέπε προσθήκη

6. Τόπος: .

7. Ημερομηνία: .

8. Υπογραφή: .

9. Επισυνάπτεται κατάλογος του πακέτου πληροφοριών που διατέθηκε στην αρχή χορήγησης έγκρισης και μπορεί να παραληφθεί κατόπιν αίτησης.

(1) Διαγράφεται ό,τι δεν ισχύει.

(2) Αν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της ιδιαίτερης τεχνικής ενότητας που καλύπτονται από το παρόν πιστοποιητικό έγκρισης τύπου, οι χαρακτήρες αυτοί αναπαρίστανται στο δικαιολογητικό με το σύμβολο "?" (π.χ. ABC??123??).(3) Όπως ορίζεται στο παράρτημα II Α της οδηγίας 70/156/ΕΟΚ.Προσθήκη στο πιστοποιητικό έγκρισης ΕΚ τύπου αριθ. . . .

σχετικά με την έγκριση τύπου κατασκευαστικού στοιχείου μιας διάταξης φωτισμού ή/και φωτεινής σηματοδότησης με βάση την(τις) οδηγία(ες) 76/757/ΕΟΚ, 76/758/ΕΟΚ, 76/759/ΕΟΚ, 76/760/ΕΟΚ, 76/761/ΕΟΚ, 76/762/ΕΟΚ, 77/538/ΕΟΚ, 77/539/ΕΟΚ και 77/540/ΕΟΚ (1), όπως τροποποιήθηκε(αν) από την(τις) οδηγία(ες) . . .

1. Προσθετεσ πληροφοριες

1.1. Κατά περίπτωση πρέπει να αναφέρεται για κάθε φανό

1.1.1. Η(Οι) κατηγορία(ες) της(των) διάταξης(ων): .

1.1.2. Το πλήθος και η κατηγορία των φωτεινών πηγών (δεν ισχύει για τους αντανακλαστήρες) (2): .

1.1.3. Το χρώμα του εκπεμπομένου ή ανακλώμενου φωτός: .

1.1.4. Η έγκριση χορηγήθηκε μόνο για χρήση ως ανταλλακτικό επί οχημάτων που έχουν ήδη τεθεί σε κυκλοφορία: Ναι/όχι (1)

1.2. Ειδικές πληροφορίες σχετικά με ορισμένους τύπους διατάξεων φωτισμού ή φωτεινής σηματοδότησης

1.2.1. Για διατάξεις αντανάκλασης: μεμονωμένες/ως μέρος συγκροτήματος διατάξεων (1)

1.2.2. Για φανούς οπίσθιας πινακίδας κυκλοφορίας: διάταξη για το φωτισμό πινακίδας τοποθετημένης καθ' ύψος/κατά πλάτος (1)

1.2.3. Για προβολέα εφοδιασμένο με ρυθμιζόμενο ανακλαστήρα πρέπει να αναφέρεται η(οι) θέση(εις) ανάρτησης του προβολέα ως προς το έδαφος και το διάμηκες διάμεσο επίπεδο του οχήματος, εάν ο προβολέας προβλέπεται να χρησιμοποιείται μόνον σε αυτήν(ες) τη(τις) θέση(εις): .

1.2.4. Για φανούς οπισθοπορείας: η διάταξη τοποθετείται στο όχημα μόνον ως στοιχείο ζεύγους διατάξεων: Ναί/όχι (1).

5. Παρατηρησεις

5.1. Σχέδια

5.1.1. Για φανούς οπίσθιας πινακίδας κυκλοφορίας: στο συνημμένο σχέδιο αριθ. . . . εμφαίνεται η γεωμετρική θέση στην οποία προορίζεται να τοποθετηθεί η διάταξη ως προς το χώρο που καταλαμβάνει η πινακίδα κυκλοφορίας, καθώς και το περίγραμμα της επαρκώς φωτιζόμενης επιφάνειας 7

5.1.2. Για διατάξεις αντανάκλασης: στο συνημμένο σχέδιο αριθ. . . . εμφαίνεται η γεωμετρική θέση επί του οχήματος όπου προορίζεται να τοποθετηθεί η διάταξη 7

5.1.3. Για όλες τις λοιπές διατάξεις φωτισμού και φωτεινής σηματοδότησης: στο συνημμένο σχέδιο αριθ. . . . εμφαίνεται η γεωμετρική θέση επί του οχήματος όπου προορίζεται να τοποθετηθεί η διάταξη, ο άξονας αναφοράς και το κέντρο αναφοράς της διάταξης.

5.2. Για προβολείς: τρόπος λειτουργίας που χρησιμοποιήθηκε κατά τη δοκιμή (σημείο 5.2.3.9 του παραρτήματος I της οδηγίας 70/761/ΕΟΚ): .

(1) Διαγράφεται ό,τι δεν ισχύει.

(2) Για φανούς με μη αντικαταστάσιμες φωτεινές πηγές, να αναφέρεται το πλήθος και η συνολική ηλεκτρική ισχύς των φωτεινών πηγών.

>ΤΕΛΟΣ ΓΡΑΦΗΚΟΥ>

Προσάρτημα 3

ΠΑΡΑΔΕΙΓΜΑΤΑ ΣΗΜΑΤΟΣ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ Σχήμα 1

>ΑΝΑΦΟΡΑ ΣΕ ΓΡΑΦΗΚΟ>

Η διάταξη που φέρει το ανωτέρω εμφαινόμενο σήμα έγκρισης ΕΚ τύπου κατασκευαστικού στοιχείου είναι αντανακλαστήρας κλάσης I Α τύπου που εγκρίθηκε στη Γερμανία (e1) σύμφωνα με την παρούσα οδηγία (Ο2) με το βασικό αριθμό έγκρισης 1471.

Σχήμα 2

Απλοποιημένη σήμανση ομαδοποιημένων, συνδυασμένων ή αμοιβαίως ενσωματωμένων φανών με δύο ή περισσότερους φανούς ως τμήμα του ιδίου συγκροτήματος

>ΑΝΑΦΟΡΑ ΣΕ ΓΡΑΦΗΚΟ>

ΥΠΟΔΕΙΓΜΑ Β

>ΑΝΑΦΟΡΑ ΣΕ ΓΡΑΦΗΚΟ>

ΥΠΟΔΕΙΓΜΑ Γ

>ΑΝΑΦΟΡΑ ΣΕ ΓΡΑΦΗΚΟ>

Σημείωση: Τα τρία παραδείγματα σήματος έγκρισης τύπου - υποδείγματα Α, Β και Γ - παριστούν τρεις πιθανές παραλλαγές σήμανσης σε διάταξη φωτισμού και φωτεινής σηματοδότησης στην οποία δύο ή περισσότεροι φανοί αποτελούν τμήμα της ιδίας μονάδας ομαδοποιημένων, συνδυασμένων ή αμοιβαίως ενσωματωμένων φανών. Από τα σήματα έγκρισης προκύπτει ότι η διάταξη εγκρίθηκε στη Γερμανία (e1) με το βασικό αριθμό έγκρισης 1712 και περιλαμβάνει:

Αντανακλαστήρα κλάσης I Α που εγκρίθηκε σύμφωνα με την οδηγία 76/757/ΕΟΚ, αύξων αριθ. 02 7

Οπίσθιο δείκτη κατεύθυνσης κατηγορίας 2α που εγκρίθηκε σύμφωνα με την οδηγία 76/759/ΕΟΚ του Συμβουλίου (ΕΕ αριθ. L 262 της 27. 9. 1976, σ. 71), αύξων αριθμός 01 7

Ερυθρό οπίσθιο φανό θέσης (R) που εγκρίθηκε σύμφωνα με το παράρτημα II της οδηγίας 76/758/ΕΟΚ του Συμβουλίου (ΕΕ αριθ. L 262 της 27. 9. 1976, σ. 54), αύξων αριθμός 02 7

Οπίσθιο φανό ομίχλης (F) που εγκρίθηκε σύμφωνα με την οδηγία 77/538/ΕΟΚ του Συμβουλίου (ΕΕ αριθ. L 220 της 29. 8. 1977, σ. 60), αύξων αριθμός 00 7

Φανό οπισθοπορείας (AR) που εγκρίθηκε σύμφωνα με την οδηγία 77/539/ΕΟΚ του Συμβουλίου (ΕΕ αριθ. L 220 της 29. 8. 1977, σ. 12), αύξων αριθμός 00 7

Φανό πέδησης με δύο μεγέθη έντασης φωτός (S2) που εγκρίθηκε σύμφωνα με το παράρτημα II της οδηγίας 76/758/ΕΟΚ, αύξων αριθμός 02 7

Φανό οπίσθιας πινακίδας κυκλοφορίας (L) που εγκρίθηκε σύμφωνα με την οδηγία 76/760/ΕΟΚ του Συμβουλίου (ΕΕ αριθ. L 262 της 27. 9. 1976, σ. 85), αύξων αριθμός 00 7

ΠΑΡΑΡΤΗΜΑ II

ΠΕΔΙΟ ΕΦΑΡΜΟΓΗΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ

1. ΠΕΔΙΟ ΕΦΑΡΜΟΓΗΣ

Το παρόν παράρτημα ισχύει για αντανακλαστήρες μηχανοκίνητων οχημάτων και των ρυμουλκουμένων τους.

2. ΤΕΧΝΙΚΕΣ ΑΠΑΙΤΗΣΕΙΣ

2.1. Οι τεχνικές απαιτήσεις είναι οι καθοριζόμενες στις παραγράφους 2, 6 και 7 και στα παραρτήματα 1 και 4 μέχρι 15 του κανονισμού αριθ. 3 της ΟΕΕ των Ηνωμένων Εθνών, που αποτελεί κωδικοποίηση των ακόλουθων εγγράφων:

- των σειρών τροποποιήσεων 01 και 02 (1),

- του συμπληρώματος 1 στη σειρά τροποποιήσεων 02 (2),

- του συμπληρώματος 2 στη σειρά τροποποιήσεων 02 (3),

- του συμπληρώματος 3 στη σειρά τροποποιήσεων 02 (4),

με την ακόλουθη εξαίρεση:

2.1.1. όποτε γίνεται παραπομπή στον "κανονισμό αριθ. 48", νοείται στην "οδηγία 76/756/ΕΟΚ" 7

>ΘΕΣΗ ΠΗΝΑΚΑ>

Τεχνικές απαιτήσεις του κανονισμού αριθ. 3 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ σημείο 2.1 της οδηγίας 97/29/ΕΚ της Επιτροπής για την προσαρμογή στην τεχνική πρόοδο της οδηγίας 76/757/ΕΟΚ του Συμβουλίου σχετικά με τους αντανακλαστήρες των μηχανοκίνητων οχημάτων και των ρυμουλκουμένων τους (1)

2. ΟΡΙΣΜΟΙ (2)

Για τους σκοπούς του παρόντος κανονισμού:

2.1. Eφαρμόζονται οι ορισμοί που δίδονται στον κανονισμό αριθ. 48 και τις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.

2.2. Ως «αντανάκλαση» νοείται η ανάκλαση που χαρακτηρίζεται από την επανεκπομπή του φωτός προς διευθύνσεις γειτνιάζουσες με τις διευθύνσεις πρόσπτωσης. Η ιδιότητα αυτή διατηρείται για σημαντικές διακυμάνσεις της γωνίας φωτισμού.

2.3. Ως «αντανακλαστική οπτική ενότητα» νοείται συνδυασμός οπτικών στοιχείων που αντανακλούν.

2.4. Ως «διάταξη αντανάκλασης» (3) νοείται συγκρότημα έτοιμο προς χρήση αποτελούμενο από μία ή περισσότερες αντανακλαστικές οπτικές ενότητες.

2.5. Ως «γωνία απόκλισης» νοείται η γωνία που σχηματίζουν οι ευθείες που συνδέουν το κέντρο αναφοράς με το κέντρο του δέκτη και με το κέντρο της πηγής φωτισμού.

2.6. Ως «γωνία φωτισμού» νοείται η γωνία μεταξύ του άξονα αναφοράς και της ευθείας που συνδέει το κέντρο αναφοράς με το κέντρο της φωτεινής πηγής.

2.7. Ως «γωνία περιστροφής» νοείται η γωνία μετατόπισης της διάταξης αντανάκλασης περί τον άξονα αναφοράς, από συγκεκριμένη θέση.

2.8. Ως «γωνιακό άνοιγμα της διάταξης αντανάκλασης» νοείται η γωνία υπό την οποία φαίνεται η μεγαλύτερη διάσταση της ορατής περιοχής της φωτίζουσας επιφάνειας, είτε στο κέντρο της πηγής φωτισμού, είτε στο κέντρο του δέκτη.

2.9. «Φωτισμός της διάταξης αντανάκλασης» είναι η συντομευμένη διατύπωση που χρησιμοποιείται συμβατικώς για να δηλώνεται ο φωτισμός που μετράται επί επιπέδου καθέτου στις προσπίπτουσες ακτίνες και διερχομένου από το κέντρο αναφοράς.

2.10. Ως «συντελεστής φωτεινής έντασης (ΣΦΕ)» νοείται το πηλίκο της ανακλωμένης φωτεινής έντασης κατά τη θεωρούμενη διεύθυνση διά του φωτισμού της διάταξης αντανάκλασης, για δεδομένες γωνίες φωτισμού, απόκλισης και περιστροφής.

2.11. Τα σύμβολα και οι μονάδες που χρησιμοποιούνται στον παρόντα κανονισμό δίδονται στο παράρτημα 1 του παρόντος κανονισμού.

2.12. Ο τύπος της «διάταξης αντανάκλασης» ορίζεται από τα υποδείγματα και τις περιγραφές που υποβάλλονται μαζί με την αίτηση για έγκριση. Διατάξεις αντανάκλασης είναι δυνατό να θεωρηθεί ότι υπάγονται στον ίδιο τύπο εφόσον έχουν μία ή περισσότερες «αντανακλαστικές οπτικές ενότητες» που είναι πανομοιότυπες με εκείνες του κανονικού υποδείγματος, ή, εάν δεν είναι πανομοιότυπες, είναι συμμετρικές και κατάλληλες να τοποθετηθούν μία στην αριστερή και μία στην δεξιά πλευρά του οχήματος, και εφόσον τα λοιπά τμήματά τους διαφέρουν από εκείνα του κανονικού υποδείγματος μόνον κατά τρόπο που να μην επηρεάζει τις ιδιότητες που αφορά ο παρών κανονισμός.

2.13. Οι διατάξεις αντανάκλασης υποδιαιρούνται, ανάλογα με τα φωτομετρικά τους χαρακτηριστικά, στις εξής τρείς κλάσεις: κλάση Ι Α, κλάση ΙΙΙ Α και κλάση ΙV Α.

6. ΓΕΝΙΚΕΣ ΠΡΟΔΙΑΓΡΑΦΕΣ

6.1. Οι ανακλαστήρες πρέπει να κατασκευάζονται κατά τρόπο ώστε να εξασφαλίζεται η ικανοποιητική λειτουργία τους υπό κανονικές συνθήκες χρήσης. Επίσης, δεν πρέπει να παρουσιάζουν καμία ατέλεια σχεδιασμού ή κατασκευής ικανή να βλάψει την αποτελεσματική λειτουργία ή την διατήρηση καλών συνθηκών λειτουργίας τους.

6.2. Δεν πρέπει να είναι δυνατόν να αφαιρούνται εύκολα τα διάφορα συστατικά μέρη των διατάξεων αντανάκλασης.

6.3. Δεν επιτρέπεται να είναι δυνατή η αντικατάσταση των αντανακλαστικών οπτικών ενοτήτων.

6.4. Πρέπει να είναι εύκολος ο καθαρισμός της εξωτερικής επιφανείας της διάταξης αντανάκλασης. Η εξωτερική επιφάνεια δεν πρέπει να είναι τραχεία 7 οι τυχόν προεξοχές της δεν πρέπει να εμποδίζουν τον εύκολο καθαρισμό της.

6.5. Τα μέσα στερέωσης της διάταξης αντανάκλασης της κλάσης IV A πρέπει να καθιστούν δυνατή τη σταθερή και διαρκή σύνδεση της διάταξης με το όχημα.

7. ΕΙΔΙΚΕΣ ΠΡΟΔΙΑΓΡΑΦΕΣ (ΔΟΚΙΜΕΣ)

7.1. Οι διατάξεις αντανάκλασης πρέπει επίσης να πληρούν τις προϋποθέσεις διαστάσεων και σχημάτων, καθώς και τις χρωματομετρικές, φωτομετρικές, φυσικές και μηχανικές απαιτήσεις που καθορίζονται στα παραρτήματα 5 έως 11 και 13 του παρόντος κανονισμού. Οι μέθοδοι δοκιμών περιγράφονται στο παράρτημα 4 (κλάσεις Ι Α και ΙΙΙ Α) και στο παράρτημα 14 (κλάση IV Α).

7.2. Ανάλογα με τη φύση των υλικών της διάταξης αντανάκλασης και, ιδίως των αντανακλαστικών οπτικών ενοτήτων της, οι αρμόδιες αρχές δύνανται να επιτρέψουν στα εργαστήρια να μην εκτελούν ορισμένες δοκιμές που είναι περιττές, με τη ρητή προϋπόθεση ότι γίνεται σχετική μνεία στη στήλη «Παρατηρήσεις» του δελτίου κοινοποίησης έγκρισης.

(1) Επίσης καλούμενος(-οι) «αντανακλαστήρας(-ες)».

(2) ΕΕ αριθ. L 171 της 30. 6. 1997, σ. 11.

(3) Οι ορισμοί των τεχνικών όρων (εκτός αυτών του κανονισμού αριθ. 48) είναι εκείνοι που έχουν εγκριθεί από την Διεθνή Επιτροπή Φωτισμού (ΔΕΦ).

ΠΑΡΑΡΤΗΜΑ 1

Διάταξη αντανάκλασης

>ΘΕΣΗ ΠΗΝΑΚΑ>

Αντανακλαστήρες Σύμβολα

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Όψη

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ 4

Διαδικασίες δοκιμών για τις κλάσεις ΙΑ και ΙΙΙΑ

1. Για την έγκριση ο αιτών παρουσιάζει δέκα δείγματα, τα οποία υποβάλλονται σε δοκιμή με τη χρονολογική σειρά που ορίζεται στο παράρτημα 12.

2. Αφού επαληθευθούν οι γενικές προδιαγραφές (παράγραφος 6 του παρόντος κανονισμού) και οι προδιαγραφές σχήματος και διαστάσεων (παράρτημα 5), τα δέκα δείγματα υποβάλλονται στη δοκιμή αντοχής στη θερμότητα που περιγράφεται στο παράρτημα 10 του παρόντος κανονισμού και τουλάχιστον μία ώρα μετά το τέλος της δοκιμής αυτής υποβάλλονται στον έλεγχο των χρωματομετρικών χαρακτηριστικών (παράρτημα 6) και της ΣΦΕ (παράρτημα 7) υπό γωνία απόκλισης 20' και γωνία φωτισμού V = H = 0° ή, εφόσον χρειάζεται, στη θέση που ορίζεται στο παράρτημα 7 παράγραφοι 4 και 4.1. Οι δύο διατάξεις αντανάκλασης όπου διαπιστώθηκαν οι μέγιστες και οι ελάχιστες τιμές υποβάλλονται κατόπιν σε πλήρη δοκιμή σύμφωνα με το παράρτημα 7. Αυτά τα δύο δείγματα κρατούνται στα εργαστήρια για κάθε μεταγενέστερη επαλήθευση που ενδεχομένως κριθεί αναγκαία. Τα υπόλοιπα οκτώ δείγματα υποδιαιρούνται σε τέσσερις ομάδες των δύο δειγμάτων:

>ΘΕΣΗ ΠΗΝΑΚΑ>

3. Οι διατάξεις αντανάκλασης των διαφόρων ομάδων, αφού υποβληθούν στις δοκιμές που αναφέρονται στην προηγούμενη παράγραφο, πρέπει:

3.1. να έχουν χρώμα που να πληροί τις προϋποθέσεις του παραρτήματος 6. Η επαλήθευση πραγματοποιείται με ποιοτική μέθοδο και, εάν υπάρχουν αμφιβολίες, επιβεβαιώνεται με ποσοτική μέθοδο 7

3.2. να έχουν ΣΦΕ που να πληροί τις προϋποθέσεις του παραρτήματος 7. Η επαλήθευση πραγματοποιείται μόνον για γωνία απόκλισης 20' και για γωνία φωτισμού V = H = 0° ή, εφόσον είναι αναγκαίο, στη θέση που ορίζεται στο παράρτημα 7 παράγραφοι 4 και 4.1.

ΠΑΡΑΡΤΗΜΑ 5

Προδιαγραφές σχήματος και διαστάσεων

1. ΣΧΗΜΑ ΚΑΙ ΔΙΑΣΤΑΣΕΙΣ ΤΩΝ ΔΙΑΤΑΞΕΩΝ ΑΝΤΑΝΑΚΛΑΣΗΣ ΤΗΣ ΚΛΑΣΗΣ Ι Α

1.1. Το σχήμα των φωτιζουσών επιφανειών πρέπει να είναι απλό και να μη μπορεί να συγχέεται εύκολα, σε φυσιολογική απόσταση παρατήρησης, με χαρακτήρα, ψηφίο ή τρίγωνο.

1.2. Κατά παρέκκλιση της διάταξης της προηγούμενης παραγράφου, είναι αποδεκτό σχήμα που ομοιάζει σε απλού σχήματος χαρακτήρες Ο, Ι, U ή το ψηφίο 8.

2. ΣΧΗΜΑ ΚΑΙ ΔΙΑΣΤΑΣΕΙΣ ΤΩΝ ΑΝΑΚΛΑΣΤΗΡΩΝ ΤΗΣ ΚΛΑΣΗΣ ΙΙΙ Α

2.1. Οι φωτίζουσες επιφάνειες των διατάξεων αντανάκλασης της κλάσης ΙΙΙ Α πρέπει να έχουν σχήμα ισόπλευρου τριγώνου. Εάν σε μια γωνία φέρουν την ένδειξη «TOP», αυτό δείχνει ότι η γωνία αυτή πρέπει να είναι η κορυφή.

2.2. Η φωτίζουσα επιφάνεια επιτρέπεται να περιλαμβάνει στο κέντρο της μη αντανακλαστικό τριγωνικό τμήμα, του οποίου οι πλευρές να είναι παράλληλες προς εκείνες του εξωτερικού τριγώνου.

2.3. Η φωτίζουσα επιφάνεια επιτρέπεται να είναι συνεχής ή μη. Σε κάθε περίπτωση, η μικρότερη απόσταση μεταξύ δύο γειτονικών αντανακλαστικών οπτικών ενοτήτων δεν πρέπει να υπερβαίνει τα 15 mm.

2.4. Η φωτίζουσα επιφάνεια διάταξης αντανάκλασης θεωρείται συνεχής όταν οι ακμές των φωτιζουσών επιφανειών των γειτονικών χωριστών αντανακλαστικών οπτικών ενοτήτων είναι παράλληλες και όταν οι εν λόγω αντανακλαστικές οπτικές ενότητες κατανέμονται ομοιόμορφα σε όλη τη μη κενή επιφάνεια του τριγώνου.

2.5. Όταν η φωτίζουσα επιφάνεια δεν είναι συνεχής, ο αριθμός των χωριστών αντανακλαστικών οπτικών ενοτήτων δεν επιτρέπεται να είναι κατώτερος των τεσσάρων σε κάθε πλευρά του τριγώνου, συμπεριλαμβανομένων των ακρογωνιαίων ενοτήτων.

2.5.1. Οι χωριστές αντανακλαστικές οπτικές ενότητες δεν πρέπει να είναι δυνατόν να αντικατασταθούν εκτός εάν αποτελούνται από εγκεκριμένες διατάξεις αντανάκλασης της κλάσης Ι Α.

2.6. Οι εξωτερικές ακμές των φωτιζουσών επιφανειών τριγωνικών διατάξεων αντανάκλασης της κλάσης ΙΙΙ Α πρέπει να έχουν μήκος από 150 έως 200 mm. Για τις διατάξεις με τριγωνικό κενό, το πλάτος των πλευρών, μετρούμενο καθέτως προς αυτά, να είναι τουλάχιστον ίσο προς το 20 % του ωφελίμου μήκους μεταξύ των ακρότατων σημείων της φωτίζουσας επιφάνειας.

3. ΣΧΗΜΑ ΚΑΙ ΔΙΑΣΤΑΣΕΙΣ ΤΩΝ ΔΙΑΤΑΞΕΩΝ ΑΝΤΑΝΑΚΛΑΣΗΣ ΤΗΣ ΚΛΑΣΗΣ IV A

3.1. Το σχήμα των φωτιζουσών επιφανειών πρέπει να είναι απλό και να μη συγχέεται εύκολα, σε φυσιολογικές συνθήκες παρατήρησης, με κάποιο χαρακτήρα, ψηφίο ή τρίγωνο. Ωστόσο, είναι αποδεκτό σχήμα που ομοιάζει σε απλού σχήματος χαρακτήρες Ο, Ι, U ή το ψηφίο 8.

3.2. Το εμβαδόν της επιφάνειας εκπομπής του φωτός πρέπει να είναι τουλάχιστον 25 cm².

4. Η συμμόρφωση προς τις ανωτέρω προδιαγραφές επαληθεύεται με οπτικό έλεγχο.

Προσάρτημα

ΑΝΤΑΝΑΚΛΑΣΤΗΡΕΣ ΓΙΑ ΡΥΜΟΥΛΚΟΥΜΕΝΑ-ΚΛΑΣΗ ΙΙΙ Α

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

150 mm ≤ A ≤ 200 mm

B ≥ A 5

C ≤ 15 mm>ΤΕΛΟΣ ΓΡΑΦΗΚΟΥ>

>ΑΝΑΦΟΡΑ ΣΕ ΓΡΑΦΗΚΟ>

Σημείωση: τα ανωτέρω σχήματα αποτελούν απλώς παραδείγματα.

ΠΑΡΑΡΤΗΜΑ 6

Χρωματομετρικές προδιαγραφές

1. Οι κατωτέρω προδιαγραφές εφαρμόζονται μόνον για διατάξεις αντανάκλασης άχρωμες, ερυθρές ή ηλεκτρόχροες.

1.1. Οι διατάξεις αντανάκλασης επιτρέπεται να αποτελούν συνδυασμό αντανακλαστικής οπτικής ενότητας και φίλτρου, που να έχουν σχεδιασθεί έτσι ώστε να μην είναι δυνατόν να διαχωρισθούν υπό κανονικές συνθήκες χρήσης.

1.2. Δεν επιτρέπεται ο χρωματισμός των αντανακλαστικών οπτικών ενοτήτων και των φίλτρων με βαφή ή βερνίκι.

2. Όταν η διάταξη αντανάκλασης φωτίζεται με το πρότυπο φωτιστικό Α της Διεθνούς Επιτροπής Φωτισμού (ΔΕΦ), υπό γωνία απόκλισης ° και υπό γωνία φωτισμού V = H = 0°, ή, εάν προκύπτει άχρωμη επιφανειακή ανάκλαση, υπό γωνίες φωτισμού V = ±5°, H = 0°, οι τριχρωμομετρικές συντεταγμένες της ανακλώμενης φωτεινής ροής πρέπει να κυμαίνονται εντός των κάτωθι ορίων:

>ΘΕΣΗ ΠΗΝΑΚΑ>

2.1. Στην περίπτωση ερυθρών και ηλεκτρόχροων διατάξεων αντανάκλασης, η τήρηση των χρωματομετρικών προδιαγραφών επαληθεύεται με συγκριτική οπτική δοκιμή.

2.2. Εάν μετά τη δοκιμή αυτή υφίστανται αμφιβολίες, η τήρηση των χρωματομετρικών προδιαγραφών επαληθεύεται με τον προσδιορισμό των τριχρωματικών συντεταγμένων του δείγματος για το οποίο υπάρχουν οι περισσότερες αμφιβολίες.

3. Οι άχρωμες διατάξεις αντανάκλασης δεν πρέπει να παρουσιάζουν επιλεκτική ανάκλαση, δηλαδή οι τριχρωματικές συντεταγμένες x και y του προτύπου φωτιστικού «Α» που χρησιμοποιείται για το φωτισμό της διάταξης αντανάκλασης δεν πρέπει να υφίστανται τροποποίηση ανώτερη του 0,01 κατόπιν ανάκλασης από τη διάταξη αντανάκλασης.

3.1. Πρός τούτο πραγματοποιείται επαλήθευση με συγκριτική οπτική δοκιμή όπως ορίζει ανωτέρω, με το πεδίο ελέγχου φωτιζόμενο από φωτεινές πηγές των οποίων οι τριχρωματικές συντεταγμένες αποκλίνουν κατά 0,01 ως προς εκείνες του προτύπου φωτιστικού «Α».

3.2. Σε περίπτωση αμφιβολιών, προσδιορίζονται οι τριχρωματικές συντεταγμένες του πλέον επιλεκτικού δείγματος.

ΠΑΡΑΡΤΗΜΑ 7

Φωτομετρικές προδιαγραφές

1. Στην αίτηση έγκρισης ο αιτών προσδιορίζει τον άξονα αναφοράς. Ο άξονας αυτός αντιστοιχεί στη γωνία φωτισμού V = H = 0° του πίνακα των συντελεστών φωτεινής έντασης (ΣΦΕ).

2. Για τις φωτομετρικές μετρήσεις εξετάζεται, για την κλάση Ι Α, μόνον η φωτίζουσα επιφάνεια που ευρίσκεται εντός κύκλου διαμέτρου 200 mm, και η φωτίζουσα επιφάνεια περιορίζεται σε μέγιστο εμβαδόν 100 cm², χωρίς ωστόσο το εμβαδόν των αντανακλαστικών οπτικών ενοτήτων να πρέπει κατ' ανάγκη να έχει αυτό το εμβαδόν. Ο κατασκευαστής ορίζει το περίγραμμα της επιφάνειας που πρέπει να χρησιμοποιηθεί. Για την κλάση ΙΙΙ Α και ΙV Α, εξετάζεται το σύνολο των φωτιζουσών επιφανειών χωρίς κανένα περιορισμό διαστάσεων.

3. ΤΙΜΕΣ ΤΗΣ ΣΦΕ

3.1. Κλάσεις Ι Α και ΙΙΙ Α

3.1.1. Οι τιμές της ΣΦΕ των ερυθρών διατάξεων αντανάκλασης πρέπει να είναι τουλάχιστον ίσες προς εκείνες του κάτωθι πίνακα, εκφρασμένες σε millicandelas ανά lux για τις υποδεικνυόμενες γωνίες απόκλισης και φωτισμού.

>ΘΕΣΗ ΠΗΝΑΚΑ>

Τιμές ΣΦΕ κατώτερες από τις τιμές των δύο τελευταίων στηλών του ανωτέρω πίνακα δεν επιτρέπονται εντός της στερεάς γωνίας που έχει ως κορυφή το κέντρο αναφοράς και ορίζεται από τα επίπεδα τα οποία τέμνονται από τις κάτωθι ακμές:

>ΘΕΣΗ ΠΗΝΑΚΑ>

3.1.2. Οι τιμές ΣΦΕ των ηλεκτρόχροων διατάξεων αντανάκλασης της κλάσης Ι Α πρέπει να είναι τουλάχιστον ίσες προς τις τιμές του πίνακα της ανωτέρω παραγράφου 3.1.1. πολλαπλασιασμένες επί το συντελεστή 2,5.

3.1.3. Οι τιμές ΣΦΕ των άχρωμων διατάξεων αντανάκλασης της κλάσης Ι Α πρέπει να είναι τουλάχιστον ίσες προς τις τιμές του πίνακα της ανωτέρω παραγράφου 3.3.1. πολλαπλασιασμένες επί το συντελεστή 4.

3.2. Οι τιμές ΣΦΕ των ερυθρών διατάξεων αντανάκλασης κλάσης IV Α πρέπει να είναι τουλάχιστον ίσες προς εκείνες του κάτωθι πίνακα, εκφρασμένες σε millicandelas ανά lux για τις υποδεικνυόμενες γωνίες απόκλισης και φωτισμού.

>ΘΕΣΗ ΠΗΝΑΚΑ>

4. Όταν μετρείται η ΣΦΕ διάταξης αντανάκλασης υπό γωνία β ίση προς V = H = 0°, επαληθεύεται, με ελαφρά περιστροφή της διάταξης αντανάκλασης, εάν παράγεται φαινόμενο αντικατοπτρισμού. Εφόσον δημιουργείται το φαινόμενο αυτό, πραγματοποιείται η μέτρηση υπό γωνία β ίση προς V = ±5°, H = 0°. Η επιλεχθείσα θέση είναι εκείνη που αντιστοιχεί στην ελάχιστη ΣΦΕ για μια από τις θέσεις αυτές.

4.1. Υπό γωνία φωτισμού β ίση προς V = H = 0°, ή υπό τη γωνία που ορίζεται στο σημείο 4, και υπό γωνία απόκλισης 20' περιστρέφονται γύρω από τον άξονα αναφοράς τους οι διατάξεις αντανάκλασης που δεν φέρουν την ένδειξη «TOP», έως την θέση όπου είναι ελάχιστη η ΣΦΕ, η οποία πρέπει να αντιστοιχεί στην τιμή που ορίζεται στην ανωτέρω παράγραφο 3. Όταν μετρείται η ΣΦΕ, υπό τις λοιπές γωνίες φωτισμού και απόκλισης, η διάταξη αντανάκλασης τοποθετείται στη θέση που αντιστοιχεί στην κατ' αυτόν τον τρόπο καθοριζόμενη τιμή της γωνίας περιστροφής ε. Όταν δεν επιτυγχάνονται οι προδιαγραφόμενες τιμές, επιτρέπεται να περιστραφεί η διάταξη αντανάκλασης κατά ±5° γύρω από τον άξονα αναφοράς από τη θέση αυτή.

4.2. Υπό γωνία φωτισμού β ίση προς V = H = 0° ή υπό τη γωνία που ορίζεται στο σημείο 4, και υπό γωνία απόκλισης 20', περιστρέφονται οι διατάξεις αντανάκλασης που φέρουν την ένδειξη «TOP» γύρω από τους άξονές τους κατά ±5°. Σε όλες τις θέσεις που λαμβάνουν οι διατάξεις αντανάκλασης κατά την περιστροφή αυτή, η ΣΦΕ δεν επιτρέπεται να είναι κατώτερη από την προδιαγραφόμενη τιμή.

4.3. Εάν, για την κατεύθυνση V = H = 0° και για ε = 0°, η ΣΦΕ υπερβαίνει την προδιαγραφόμενη τιμή κατά τουλάχιστον 50 %, όλες οι μετρήσεις για τις γωνίες φωτισμού και απόκλισης πραγματοποιούνται για ε = 0°.

ΠΑΡΑΡΤΗΜΑ 8

Αντοχή σε εξωτερικούς παράγοντες

1. ΥΔΑΤΟΣΤΕΓΑΝΟΤΗΤΑ

1.1. Οι διατάξεις αντανάκλασης, ανεξαρτήτως εάν αποτελούν τμήμα φανού, απογυμνώνονται από όλα τα αφαιρέσιμα τμήματα και βυθίζονται επί 10 λεπτά σε λουτρό ύδατος θερμοκρασίας 50° ± 5° C, με το υψηλότερο σημείο της ανώτερης πλευράς της φωτίζουσας επιφανείας σε απόσταση 20 mm περίπου από την επιφάνεια του ύδατος. Η δοκιμή αυτή επαναλαμβάνεται με περιστροφή της διάταξης αντανάκλασης κατά 180°, ούτως ώστε η φωτίζουσα επιφάνεια να ευρίσκεται από κάτω και η πίσω πλευρά να καλύπτεται περίπου από 20 mm ύδατος. Κατόπιν αυτές οι αντανακλαστικές οπτικές ενότητες βυθίζονται αμέσως και υπό τις ίδιες συνθήκες σε λουτρό θερμοκρασίας 25° ± 5° C.

1.2. Το νερό δεν επιτρέπεται να εισχωρεί στην ανακλώσα επιφάνεια της αντανακλαστικής οπτικής ενότητας. Εάν κατά την οπτική εξέταση διαπιστωθεί σαφώς παρουσία νερού, θεωρείται ότι η διάταξη αντανάκλασης δεν ικανοποίησε τη δοκιμή.

1.3. Εάν κατά την οπτική εξέταση δεν διαπιστωθεί παρουσία νερού ή εάν υπάρχουν αμφιβολίες, η ΣΦΕ μετρείται σύμφωνα με τη μέθοδο που περιγράφεται στην παράγραφο 3.2. του παραρτήματος 4 ή στην παράγραφο 4.2. του παραρτήματος 14, αφού αναταραχθεί ελαφρά η διάταξη αντανάκλασης ώστε να απομακρυνθεί η περίσσεια νερού από την επιφάνεια.

2. ΑΝΤΟΧΗ ΣΤΗ ΔΙΑΒΡΩΣΗ

2.1. Οι διατάξεις αντανάκλασης πρέπει να κατασκευάζονται κατά τρόπο ώστε, παρά τις συνθήκες υγρασίας και διάβρωσης στις οποίες υπόκεινται φυσιολογικά, να διατηρούν τα προδιαγραφόμενα φωτομετρικά και χρωματομετρικά χαρακτηριστικά. Η αντοχή της εμπρόσθιας όψης στην αμαύρωση και η προστασία της οπίσθιας όψης από φθορά πρέπει να ελέγχονται μόνον εφόσον υπάρχει υπόνοια διάβρωσης βασικού μεταλλικού τμήματος.

2.2. Η διάταξη αντανάκλασης, ή ο φανός εάν η διάταξη συνδυάζεται με φανό, απογυμνώνεται από όλα τα αφαιρέσιμα τμήματα και υποβάλλεται σε δράση αλατώδους ομίχλης επί 50 ώρες, διάστημα που αποτελείται από δύο περιόδους έκθεσης 24 ωρών με ενδιάμεσο διάλειμμα 2 ωρών, κατά τη διάρκεια του οποίου αφήνεται να στεγνώσει το δείγμα.

2.3. Η αλατώδης ομίχλη επιτυγχάνεται με ψεκασμό υπό θερμοκρασία 35° ± 2° C, με αλατώδες διάλυμα το οποίο παράγεται με διάλυση 20 ± 2 μερών κατά μάζα χλωριούχου νατρίου σε 80 μέρη αποσταγμένου νερού που δεν περιέχει προσμίξεις περισσότερο από 0,02 %.

2.4. Αμέσως μετά το τέλος της δοκιμής, το δείγμα δεν πρέπει να φέρει ίχνη υπερβολικής διάβρωσης που να μπορεί να επηρεάσει την ορθή λειτουργία της διάταξης αντανάκλασης.

3. ΑΝΤΟΧΗ ΣΤΑ ΚΑΥΣΙΜΑ

Η εξωτερική επιφάνεια της διάταξης αντανάκλασης και, ιδίως, της φωτίζουσας επιφάνειας τρίβεται ελαφρά με βαμβάκι εμποτισμένο με μείγμα αποτελούμενο από 70 % κατ' όγκο n-επτάνιο και 30 % τολουόλη. Μετά από 5 περίπου λεπτά, η εν λόγω επιφάνεια εξετάζεται οπτικά. Δεν επιτρέπεται να παρουσιάζει εμφανείς αλλοιώσεις της επιφάνειας 7 ωστόσο, μπορούν να γίνουν ανεκτές ελαφρές επιφανειακές σχισμές.

4. ΑΝΤΟΧΗ ΣΤΑ ΕΛΑΙΑ ΛΙΠΑΝΣΗΣ

Η εξωτερική επιφάνεια της διάταξης αντανάκλασης και, ιδίως, της φωτίζουσας επιφάνειας τρίβεται ελαφρά με βαμβάκι εμποτισμένο με απορρυπαντικό έλαιο λίπανσης. Μετά από 5 περίπου λεπτά, σκουπίζεται η επιφάνεια. Κατόπιν, μετρείται η ΣΦΕ (παράγραφος 3.2. του παραρτήματος 4 ή παράγραφος 4.2. του παραρτήματος 14).

5. ΑΝΤΟΧΗ ΤΗΣ ΠΡΟΣΙΤΗΣ ΟΠΙΣΘΙΑΣ ΟΨΗΣ ΤΩΝ ΚΑΤΟΠΤΡΟΠΟΙΗΜΕΝΩΝ ΔΙΑΤΑΞΕΩΝ ΑΝΤΑΝΑΚΛΑΣΗΣ

5.1. Αφού βουρτσισθεί η οπίσθια όψη του ανακλαστήρα με βούρτσα από σκληρές νάυλον τρίχες, τοποθετείται επί ένα λεπτό της ώρας βαμβάκι εμποτισμένο στο μελάνι που ορίζεται στην κατωτέρω παράγραφο 3. Κατόπιν, αφαιρείται το βαμβάκι και αφήνεται η διάταξη αντανάκλασης να στεγνώσει.

5.2. Μόλις τελειώσει η εξάτμιση, πραγματοποιείται η δοκιμή απόξεσης με βούρτσισμα της οπίσθιας όψης χρησιμοποιώντας τη βούρτσα που προαναφέρθηκε.

5.3. Στη συνέχεια μετρείται η ΣΦΕ (παράγραφος 3.2. του παραρτήματος 4 ή παράγραφος 2.4. του παραρτήματος 14) αφού καλυφθεί με σινική μελάνη όλη η οπίσθια κατοπτροποιημένη επιφάνεια.

ΠΑΡΑΡΤΗΜΑ 9

Ανθεκτικότητα των οπτικών ιδιοτήτων (1) των διατάξεων αντανάκλασης

1. Η αρχή που χορήγησε την έγκριση δικαιούται να ελέγξει μέχρι ποίου βαθμού εξασφαλίζεται η ανθεκτικότητα (στο χρόνο) των οπτικών ιδιοτήτων χρησιμοποιούμενου τύπου διάταξης αντανάκλασης.

2. Οι αρμόδιες αρχές κράτους μέλους άλλου από εκείνο του οποίου η αρμόδια αρχή χορήγησε την έγκριση έχουν το δικαίωμα να προβούν σε παρεμφερείς ελέγχους στην επικράτειά τους. Σε περίπτωση που διαπιστώσουν συστηματικό ελάττωμα σε χρησιμοποιούμενο τύπο διάταξης αντανάκλασης, διαβιβάζουν στις αρχές που χορήγησαν την έγκριση τα τεμάχια που εξέτασαν και ζητούν τη γνώμη τους.

3. Ελλείψει άλλων κριτηρίων, η έννοια του «συστηματικού ελαττώματος» σε χρησιμοποιούμενο τύπο διάταξης αντανάκλασης ερμηνεύεται σύμφωνα με την παράγραφο 6.1. του παρόντος κανονισμού.

(1) Παρότι είναι σημαντικές οι δοκιμές για τον έλεγχο της ανθεκτικότητας των οπτικών ιδιοτήτων των διατάξεων αντανάκλασης, με την επί του παρόντος διαθέσιμη τεχνολογία δεν είναι ακόμη δυνατόν να εκτιμηθεί η ανθεκτικότητα αυτή με εργαστηριακές δοκιμές περιορισμένης διάρκειας.

ΠΑΡΑΡΤΗΜΑ 10

Αντοχή στη θερμότητα

1. Η διάταξη αντανάκλασης τοποθετείται επί 48 συνεχείς ώρες σε ξηρά ατμόσφαιρα, θερμοκρασίας 65° ± 2° C.

2. Μετά τη δοκιμή, δεν πρέπει να διαπιστωθεί οπτικά καμία αισθητή παραμόρφωση ή ρωγμή στη διάταξη αντανάκλασης και, ιδίως, στα οπτικά κατασκευαστικά στοιχεία της.

ΠΑΡΑΡΤΗΜΑ 11

Σταθερότητα χρώματος (1)

1. Η αρχή που χορήγησε την έγκριση δικαιούται να ελέγξει τη σταθερότητα χρώματος χρησιμοποιούμενου τύπου διάταξης αντανάκλασης.

2. Οι αρμόδιες αρχές κράτους μέλους άλλου από εκείνο του οποίου η αρμόδια αρχή χορήγησε την έγκριση έχουν το δικαίωμα να προβούν σε παρεμφερείς ελέγχους στην επικράτειά τους. Σε περίπτωση που διαπιστώσουν συστηματικό ελάττωμα σε χρησιμοποιούμενο τύπο διάταξης αντανάκλασης, διαβιβάζουν στις αρχές που χορήγησαν την έγκριση τα τεμάχια που εξέτασαν και ζητούν τη γνώμη τους.

3. Ελλείψει άλλων κριτηρίων, η έννοια του «συστηματικού ελαττώματος» σε χρησιμοποιούμενο τύπο διάταξης αντανάκλασης ερμηνεύεται σύμφωνα με την παράγραφο 6.1. του παρόντος κανονισμού.

(1) Παρότι είναι σημαντικές οι δοκιμές για τον έλεγχο της σταθερότητας του χρώματος των διατάξεων αντανάκλασης, με την επι του παρόντος διαθέσιμη τεχνολογία δεν είναι ακόμη δυνατόν να εκτιμηθεί η σταθερόυητα χρώματος με εργαστηριακές δοκιμές περιορισμένης διάρκειας.

ΠΑΡΑΡΤΗΜΑ 12

>ΘΕΣΗ ΠΗΝΑΚΑ>

ΠΑΡΑΡΤΗΜΑ 13

Αντοχή στην κρούση - κλάση IV A

1. Η διάταξη αντανάκλασης τοποθετείται κατά τρόπο παρόμοιο με εκείνο που τοποθετείται επί του οχήματος, ο φακός όμως τοποθετείται οριζόντια και είναι στραμμένος προς τα επάνω.

2. Συμπαγής λεία χαλύβδινη σφαίρα διαμέτρου 13 mm αφήνεται να πέσει κατακόρυφα στο κεντρικό τμήμα του φακού από ύψος 0,76 m. Η σφαίρα επιτρέπεται να είναι κατευθυνόμενη, η πτώση της όμως πρέπει να είναι ελεύθερη.

3. Όταν η διάταξη αντανάκλασης δοκιμάζεται υπό θερμοκρασία περιβάλλοντος με τη μέθοδο αυτή, ο φακός δεν πρέπει να υποστεί ρωγμές.

ΠΑΡΑΡΤΗΜΑ 14

Διαδικασίες δοκιμών - κλάση IV A

1. Για την έγκριση ο αιτών παρουσιάζει δέκα δείγματα, τα οποία υποβάλλονται σε δοκιμή με τη χρονολογική σειρά που ορίζεται στο παράρτημα 15.

2. Αφού επαληθευτούν οι προδιαγραφές των παραγράφων 6.1. μέχρι 6.5. και οι προδιαγραφές σχήματος και διαστάσεων (παράρτημα 5), τα δέκα δείγματα υποβάλλονται στη δοκιμή αντοχής στη θερμότητα (παράρτημα 10) και, τουλάχιστον μία ώρα μετά το τέλος της δοκιμής αυτής, υποβάλλονται στον έλεγχο των χρωματομετρικών χαρακτηριστικών (παράρτημα 6) και της ΣΦΕ (παράρτημα 7) υπό γωνία απόκλισης 20' και υπό γωνία φωτισμού V = H = 0°, ή, εάν χρειάζεται, στις θέσεις που ορίζονται στο παράρτημα 7. Οι δύο διατάξεις αντανάκλασης στις οποίες διαπιστώθηκαν η ελάχιστη και η μέγιστη τιμή υποβάλλονται κατόπιν σε πλήρη δοκιμή σύμφωνα με το παράρτημα 7. Τα δύο αυτά δείγματα κρατούνται στα εργαστήρια για κάθε μεταγενέστερη επαλήθευση που ενδεχομένως κριθεί αναγκαία.

3. Επιλέγονται τυχαίως τέσσερα από τα εναπομένοντα οκτώ δείγματα και υποδιαιρούνται σε δύο ομάδες των δύο δειγμάτων.

Πρώτη ομάδα:

Τα δύο δείγματα υποβάλλονται διαδοχικά στη δοκιμή υδατοστεγανότητας (παράγραφος 1 του παραρτήματος 8) και μετά, εφόσον αυτή η δοκιμή είναι ικανοποιητική, στη δοκιμή αντοχής στα καύσιμα και τα έλαια λίπανσης (παράγραφοι 3 και 4 του παραρτήματος 8).

Δεύτερη ομάδα:

Τα δύο δείγματα υποβάλλονται, εφόσον χρειάζεται, στη δοκιμή διάβρωσης (παράγραφος 2 του παραρτήματος 8) και κατόπιν πραγματοποιείται η δοκιμή αντοχής της οπίσθιας επιφάνειας των διατάξεων αντανάκλασης σε απόξεση (παράγραφος 5 του παραρτήματος 8). Τα δύο αυτά δείγματα πρέπει επίσης να υποβάλλονται στη συνέχεια στη δοκιμή αντοχής σε κρούση (παράρτημα 13).

4. Αφού υποβληθούν στις δοκιμές που αναφέρονται στην ανωτέρω παράγραφο, οι διατάξεις αντανάκλασης κάθε ομάδας πρέπει:

4.1. να έχουν χρώμα το οποίο να πληροί τις προϋποθέσεις του παραρτήματος 6. Ο έλεγχος πραγματοποιείται με ποιοτική μέθοδο και, εάν υπάρχουν αμφιβολίες, επιβεβαιώνεται με ποσοτική μέθοδο 7

4.2. να έχουν ΣΦΕ η οποία να πληροί τις προϋποθέσεις του παραρτήματος 7. Η επαλήθευση πραγματοποιείται μόνον για γωνία απόκλισης 20' και για γωνία φωτισμού V = H = 0° ή, εν ανάγκη, στις θέσεις που ορίζονται στο παράρτημα 7.

5. Τα εναπομένοντα τέσσερα δείγματα μπορούν να χρησιμοποιηθούν, ενδεχομένως, για οποιοδήποτε άλλο σκοπό.

ΠΑΡΑΡΤΗΜΑ 15

>ΘΕΣΗ ΠΗΝΑΚΑ>